


	Euroopa Parlament
2019-2024
	[image: EP logo RGB_Mute]



<Commission>{LIBE}Kodanikuvabaduste, justiits- ja siseasjade komisjon</Commission>

<RefProc>2021/0136</RefProc><RefTypeProc>(COD)</RefTypeProc>
<Date>{11/10/2022}11.10.2022</Date>
<TitreType>ARVAMUS</TitreType>
<CommissionResp>Esitaja: kodanikuvabaduste, justiits- ja siseasjade komisjon</CommissionResp>
<CommissionInt>Saaja: tööstuse, teadusuuringute ja energeetikakomisjon</CommissionInt>
<Titre>mis käsitleb ettepanekut võtta vastu Euroopa Parlamendi ja nõukogu määrus, millega muudetakse määrust (EL) nr 910/2014 seoses Euroopa digiidentiteedi raamistiku kehtestamisega</Titre>
<DocRef>(COM(2021)0281 – C9‑0200/2021 – 2021/0136(COD))</DocRef>
Arvamuse koostaja: <Depute>Cristian Terheş</Depute>

PA_Legam


MUUDATUSETTEPANEKUD
[bookmark: IntroA]Kodanikuvabaduste, justiits- ja siseasjade komisjon palub vastutaval tööstuse, teadusuuringute ja energeetikakomisjonil võtta arvesse järgmisi muudatusettepanekuid:
[bookmark: PasteOldAMStart][bookmark: PasteOldAMEnd]<RepeatBlock-Amend>
<Amend>Muudatusettepanek		<NumAm>1</NumAm>

<DocAmend>Ettepanek võtta vastu määrus</DocAmend>
<Article>Põhjendus 6</Article>
	

	Komisjoni ettepanek
	Muudatusettepanek

	(6)	Isikuandmete töötlemise suhtes käesoleva lepingu rakendamisel kohaldatakse määrust (EL) 2016/67919. Seepärast tuleks käesolevas määruses sätestada konkreetsed kaitsemeetmed, et e-identimise vahendite ja atribuutide elektroonilise tõendamise teenuse pakkujad ei saaks kombineerida muudest teenustest pärinevaid isikuandmeid käesoleva määruse kohaldamisalasse kuuluvate teenustega seotud isikuandmetega.
	(6)	Füüsilisi või juriidilisi isikuid, kellel on isikutuvastusandmed, tuleks käsitada digiidentiteedi subjektidena. Käesoleva määruse rakendamisel kohaldatakse isikuandmete töötlemise suhtes määruseid (EL) 2016/67919 ja (EL) 2018/172519a ning direktiivi 2002/58/EÜ19b. Seepärast tuleks käesolevas määruses sätestada konkreetsed kaitsemeetmed, et e-identimise vahendite ja atribuutide elektroonilise tõendamise teenuse pakkujad ei saaks kombineerida muudest teenustest pärinevaid isikuandmeid käesoleva määruse kohaldamisalasse kuuluvate teenustega seotud isikuandmetega. Käesolevas määruses sätestatakse ka eesmärgi piiritlemise, võimalikult väheste andmete kogumise ning lõimitud ja vaikimisi andmekaitse põhimõtted konkreetsete kasutusjuhtumite puhul, ilma et see piiraks määruse (EL) 2016/679 kohaldamist.

	__________________
	__________________

	19 Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT L 119, 4.5.2016, lk 1).
	19 Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT L 119, 4.5.2016, lk 1).

	
	19a Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

	
	19b Euroopa Parlamendi ja nõukogu 12. juuli 2002. aasta direktiiv 2002/58/EÜ, milles käsitletakse isikuandmete töötlemist ja eraelu puutumatuse kaitset elektroonilise side sektoris (EÜT L 201, 31.7.2002, lk 37). 


</Amend>
<Amend>Muudatusettepanek		<NumAm>2</NumAm>

<DocAmend>Ettepanek võtta vastu määrus</DocAmend>
<Article>Põhjendus 8</Article>
	

	Komisjoni ettepanek
	Muudatusettepanek

	(8)	Et tagada kooskõla liidu õiguse või liidu õigusega kooskõlas oleva liikmesriigi õigusega, peaksid teenuseosutajad teatama liikmesriikidele oma kavatsusest tugineda Euroopa digiidentiteeditaskute raamistikule. See võimaldab liikmesriikidel kaitsta kasutajaid pettuse eest, hoida ära identiteediandmete ja atribuutide elektrooniliste tõendite ebaseaduslikku kasutamist ning tagada, et tuginevad isikud saavad kooskõlas liidu või siseriikliku õigusega kontrollida tundlike andmete, näiteks terviseandmete töötlemist.
	(8)	Et tagada kooskõla liidu õiguse või liikmesriigi õigusega, peaksid teenuseosutajad enne Euroopa digiidentiteeditaskutele tuginemist end liikmesriikides registreerima. Füüsilistel või juriidilistel isikutel peaks olema võimalik esitada kaebus Euroopa digiidentiteeditaskute kasutamise kohta tugineva isiku poolt. See võimaldab liikmesriikidel kaitsta kasutajaid pettuse eest, hoida ära identiteediandmete ja atribuutide elektrooniliste tõendite ebaseaduslikku kasutamist ning tagada, et tuginevad isikud saavad kooskõlas liidu või siseriikliku õigusega kontrollida tundlike andmete, näiteks terviseandmete töötlemist. Liikmesriigid peaksid vältima identiteediandmete ebaseaduslikku kasutamist ja tagama, et tuginevad isikud nõuavad ainult selliseid andmeid, mis on rangelt vajalikud teenuse osutamiseks.


</Amend>
<Amend>Muudatusettepanek		<NumAm>3</NumAm>

<DocAmend>Ettepanek võtta vastu määrus</DocAmend>
<Article>Põhjendus 9</Article>
	

	Komisjoni ettepanek
	Muudatusettepanek

	(9)	Kõik Euroopa digiidentiteeditaskud peavad võimaldama kasutajatel end piiriüleselt elektrooniliselt identida ja autentida nii veebis kui ka väljaspool seda, et pääseda juurde mitmesugustele avalikele ja erateenustele. Ilma et see piiraks liikmesriikide eelisõigusi oma kodanike ja elanike identimisel, võib digitasku täita ka haldusasutuste, rahvusvaheliste organisatsioonide ning liidu institutsioonide, organite ja asutuste institutsioonilisi vajadusi. Off-line kasutamine oleks oluline paljudes sektorites, sealhulgas tervishoiusektoris, kus teenuseid osutatakse sageli vahetult inimesega suheldes, ning digiretseptide puhul peaks autentsuse kontrollimiseks olema võimalik tugineda QR-koodidele või sarnasele tehnoloogiale. Tuginedes kõrgele usaldusväärsuse tasemele, peaksid Euroopa digiidentiteeditaskud saama käesoleva määruse kohaste turvanõuete täitmisel kasu võltsimiskindlate lahenduste, näiteks turvaelementide potentsiaalist. Euroopa digiidentiteeditaskud peaksid samuti võimaldama kasutajatel luua ja kasutada kogu ELis aktsepteeritavaid kvalifitseeritud e-allkirju ja e-templeid. Lihtsustamise eesmärgil ning inimeste ja ettevõtjate kulude vähendamiseks kogu ELis, sealhulgas võimaldades esindusõiguste ja e-volituste andmist, peaksid liikmesriigid väljastama ühistele standarditele tuginevaid Euroopa digiidentiteeditaskuid, et tagada sujuv koostalitlusvõime ja kõrge turvalisuse tase. Ainult liikmesriikide pädevad asutused saavad tagada usaldusväärsuse isikusamasuse tuvastamisel ja anda seega kindluse, et ennast teatud isikuna esitlev isik on tõepoolest isik, kes ta väidab end olevat. Seepärast peaksid Euroopa digiidentiteeditaskud põhinema kodanike, muude elanike või juriidiliste isikute õiguslikult määratletud identiteedil. Usaldust Euroopa digiidentiteeditaskute vastu suurendaks asjaolu, et neid väljastavad pooled peavad rakendama asjakohaseid tehnilisi ja korralduslikke meetmeid, et tagada kooskõlas määrusega (EL) 2016/679 turvalisuse tase, mis vastab füüsiliste isikute õigusi ja vabadusi ähvardavatele ohtudele.
	(9)	Kõik Euroopa digiidentiteeditaskud peavad võimaldama kasutajatel end piiriüleselt elektrooniliselt identida ja autentida nii veebis kui ka väljaspool seda, et pääseda juurde mitmesugustele avalikele ja erateenustele. Ilma et see piiraks liikmesriikide eelisõigusi oma kodanike ja elanike identimisel, võib digitasku täita ka haldusasutuste, rahvusvaheliste organisatsioonide ning liidu institutsioonide, organite ja asutuste institutsioonilisi vajadusi. Off-line kasutamine oleks oluline paljudes sektorites, sealhulgas tervishoiusektoris, kus teenuseid osutatakse sageli vahetult inimesega suheldes, ning digiretseptide puhul peaks autentsuse kontrollimiseks olema võimalik tugineda QR-koodidele või sarnasele tehnoloogiale. Kasutajatel peaks olema juurdepääs lihtsale liidesele, mis võimaldaks neil saada ülevaate oma praegustest ja varasematest isikuandmete jagamise lubadest või atribuutide elektroonilistest tõenditest. Neil peaks olema võimalus oma nõusolek tagasi võtta. Tuginedes kõrgele usaldusväärsuse tasemele, peaksid Euroopa digiidentiteeditaskud saama käesoleva määruse kohaste turva- ja terviklusnõuete täitmisel kasu võltsimiskindla tehnoloogia, näiteks turvaelementide potentsiaalist. Euroopa digiidentiteeditaskud peaksid samuti võimaldama kasutajatel luua ja kasutada kogu liidus aktsepteeritavaid kvalifitseeritud e-allkirju ja e-templeid. Lihtsustamise eesmärgil ning inimeste ja ettevõtjate kulude vähendamiseks kogu liidus, sealhulgas võimaldades esindusõiguste ja e-volituste andmist, peaksid liikmesriigid väljastama ühistele standarditele tuginevaid Euroopa digiidentiteeditaskuid, et tagada sujuv koostalitlusvõime ja kõrge turvalisuse tase. Ainult liikmesriikide pädevad asutused saavad tagada usaldusväärsuse isikusamasuse tuvastamisel ja anda seega kindluse, et ennast teatud isikuna esitlev isik on tõepoolest isik, kes ta väidab end olevat. Seepärast peaksid Euroopa digiidentiteeditaskud põhinema teatavate kasutusviiside korral kodanike, muude elanike või juriidiliste isikute õiguslikult määratletud identiteedil. Usaldust Euroopa digiidentiteeditaskute vastu suurendaks asjaolu, et neid väljastavad pooled peavad rakendama asjakohaseid tehnilisi ja korralduslikke meetmeid, et tagada kooskõlas määrusega (EL) 2016/679 turvalisuse tase, mis vastab füüsiliste isikute õigusi ja vabadusi ähvardavatele ohtudele.


</Amend>
<Amend>Muudatusettepanek		<NumAm>4</NumAm>

<DocAmend>Ettepanek võtta vastu määrus</DocAmend>
<Article>Põhjendus 9 a (uus)</Article>
	

	Komisjoni ettepanek
	Muudatusettepanek

	
	(9a)	Selleks et tagada Euroopa digiidentiteeditasku edukas kasutuselevõtt, on äärmiselt oluline tagada usaldus digitasku taustal oleva tehnilise raamistiku ja seda ümbritseva digiökosüsteemi vastu. Suur läbipaistvus võib aidata kaasa usalduse loomisele, võimaldades kasutajatel teha teadlikke otsuseid Euroopa digiidentiteeditasku turvaomaduste ja eraelu puutumatuse alaste omaduste kohta ning võimaldades avalikku kontrolli raamistikus toime pandavate tegevuste ja selles osalejate üle. Seetõttu peaksid liikmesriigid tagama, et asjakohane teave, nagu eraelu puutumatust kaitsvad seaded, tehniline arhitektuur, turvaraamistikud ja isikuandmete töötlemise koht, lisatakse Euroopa digiidentiteeditaskut puudutava miinimumteabe hulka ja tehakse üldsusele kättesaadavaks.


</Amend>
<Amend>Muudatusettepanek		<NumAm>5</NumAm>

<DocAmend>Ettepanek võtta vastu määrus</DocAmend>
<Article>Põhjendus 9 b (uus)</Article>
	

	Komisjoni ettepanek
	Muudatusettepanek

	
	(9b)	Euroopa digiidentiteeditasku üks eesmärke peaks olema parandada kodanike võimalusi teha ise otsuseid selle kohta, milliseid andmeid nad jagavad, vähendada jagatud andmete hulka teenuse jaoks, mida nad soovivad kasutada, ning paremini hallata ja kontrollida jagatud andmeid.


</Amend>
<Amend>Muudatusettepanek		<NumAm>6</NumAm>

<DocAmend>Ettepanek võtta vastu määrus</DocAmend>
<Article>Põhjendus 10</Article>
	

	Komisjoni ettepanek
	Muudatusettepanek

	(10)	Et saavutada turvalisuse ja usaldusväärsuse kõrge tase, kehtestatakse käesoleva määrusega Euroopa digiidentiteeditaskutele esitatavad nõuded. Euroopa digiidentiteeditaskute vastavust neile nõuetele peaksid sertifitseerima liikmesriikide määratud akrediteeritud avaliku või erasektori asutused. Liikmesriikidega ühiselt kokku lepitud standardite kättesaadavusel põhinevale sertifitseerimise kavale tuginemine peaks tagama usalduse ja koostalitlusvõime kõrge taseme. Eelkõige peaks sertifitseerimine tuginema määruse (EL) 2019/88120 kohaselt kehtestatud asjakohastele Euroopa küberturvalisuse sertifitseerimise kavadele. Selline sertifitseerimine ei tohiks piirata määruse (EL) 2016/679 kohast isikuandmete töötlemise sertifitseerimist.
	(10)	Et saavutada turvalisuse ja usaldusväärsuse kõrge tase, kehtestatakse käesoleva määrusega Euroopa digiidentiteeditaskutele esitatavad nõuded. Euroopa digiidentiteeditaskute vastavust neile nõuetele peaksid sertifitseerima liikmesriikide määratud akrediteeritud avaliku või erasektori asutused. Tipptasemel tehnoloogial ja liikmesriikidega ühiselt kokku lepitud standarditel põhinevale sertifitseerimise kavale tuginemine peaks tagama usalduse, koostalitlusvõime ja andmekaitse kõrge taseme. Eelkõige peaks sertifitseerimine tuginema määruse (EL) 2019/88120 kohaselt kehtestatud asjakohastele Euroopa küberturvalisuse sertifitseerimise kavadele. Selline sertifitseerimine ei tohiks piirata määruse (EL) 2016/679 kohast isikuandmete töötlemise sertifitseerimist.

	__________________
	__________________

	20 Euroopa Parlamendi ja nõukogu 17. aprilli 2019. aasta määrus (EL) 2019/881, mis käsitleb ENISAt (Euroopa Liidu Küberturvalisuse Amet) ning info- ja kommunikatsioonitehnoloogia küberturvalisuse sertifitseerimist ja millega tunnistatakse kehtetuks määrus (EL) nr 526/2013 (küberturvalisuse määrus) (ELT L 151, 7.6.2019, lk 15).
	20 Euroopa Parlamendi ja nõukogu 17. aprilli 2019. aasta määrus (EL) 2019/881, mis käsitleb ENISAt (Euroopa Liidu Küberturvalisuse Amet) ning info- ja kommunikatsioonitehnoloogia küberturvalisuse sertifitseerimist ja millega tunnistatakse kehtetuks määrus (EL) nr 526/2013 (küberturvalisuse määrus) (ELT L 151, 7.6.2019, lk 15).


</Amend>
<Amend>Muudatusettepanek		<NumAm>7</NumAm>

<DocAmend>Ettepanek võtta vastu määrus</DocAmend>
<Article>Põhjendus 11</Article>
	

	Komisjoni ettepanek
	Muudatusettepanek

	(11)	Euroopa digiidentiteeditaskud peaksid tagama autentimiseks kasutatavate isikuandmete kõrgeima turvalisuse taseme, olenemata sellest, kas neid andmeid säilitatakse kohalikul tasandil või pilvepõhistes lahendustes, võttes arvesse erinevaid riskitasemeid. Biomeetrilise autentimise kasutamine on üks suure usaldusväärsusega identifitseerimismeetoditest, eriti kui seda kasutatakse koos muude autentimiselementidega. Kuna biomeetrilised tunnused on iga isiku kordumatud omadused, on nende kasutamiseks vaja korralduslikke ja turvameetmeid, mis vastavad ohule, mida selline töötlemine võib põhjustada füüsiliste isikute õigustele ja vabadustele, ning on kooskõlas määrusega (EL) 2016/679.
	(11)	Euroopa digiidentiteeditaskud peaksid tagama autentimiseks kasutatavate isikuandmete kõrgeima turvalisuse taseme, olenemata sellest, kas neid andmeid säilitatakse kohalikul tasandil või pilvepõhistes lahendustes või mõlemas, võttes arvesse erinevaid riskitasemeid. Biomeetrilise autentimise kasutamine ei tohiks olla Euroopa digiidentiteeditasku kasutamise eeltingimus, olenemata kasutaja tugeva autentimise nõudest. Kuna biomeetrilised tunnused on iga isiku kordumatud omadused, piirdub biomeetriliste andmete kasutamine määruse (EL) 2016/679 kohaste konkreetsete stsenaariumidega ning nende kasutamiseks on vaja tehnilisi ja korralduslikke turvameetmeid, mis vastavad ohule, mida selline töötlemine võib põhjustada füüsiliste isikute õigustele ja vabadustele, ning on kooskõlas osutatud määrusega. Võimalus talletada Euroopa digiidentiteeditasku andmeid pilves peaks muutuma aktiivseks alles pärast kasutaja selgesõnalist nõusolekut. Liikmesriigid peaksid võimaldama Euroopa digiidentiteeditaskusse salvestada krüptograafilist materjali ja käidelda kasutaja seadmes tehinguid ilma pilveteenuseid nõudmata, välja arvatud juhul, kui kasutaja on andnud sellisele salvestamisele oma selgesõnalise nõusoleku. Kui Euroopa digiidentiteeditasku on kasutaja seadmes olemas, tuleks selle krüptograafiline materjal salvestada seadme turvaelementidesse.


</Amend>
<Amend>Muudatusettepanek		<NumAm>8</NumAm>

<DocAmend>Ettepanek võtta vastu määrus</DocAmend>
<Article>Põhjendus 12</Article>
	

	Komisjoni ettepanek
	Muudatusettepanek

	(12)	Tagamaks, et Euroopa digiidentiteedi raamistik on avatud innovatsioonile ja tehnoloogiaarendusele ning on tulevikukindel, tuleks liikmesriike üles kutsuda looma ühiselt testimiskeskkondi uuenduslike lahenduste katsetamiseks kontrollitud ja turvalises keskkonnas, eelkõige selleks, et parandada lahenduste funktsionaalsust, isikuandmete kaitset, turvalisust ja koostalitlusvõimet ning anda teavet tehniliste viidete ja õiguslike nõuete edaspidiseks ajakohastamiseks. See keskkond peaks soodustama Euroopa väikeste ja keskmise suurusega ettevõtjate, idufirmade ning üksikisikutest novaatorite ja teadlaste osalemist.
	(12)	Tagamaks, et Euroopa digiidentiteedi raamistik on avatud innovatsioonile ja tehnoloogiaarendusele ning on tulevikukindel, tuleks liikmesriike üles kutsuda looma ühiselt testimiskeskkondi uuenduslike lahenduste katsetamiseks kontrollitud ja turvalises keskkonnas, eelkõige selleks, et parandada lahenduste funktsionaalsust, isikuandmete kaitset, turvalisust ja koostalitlusvõimet ning anda teavet tehniliste viidete ja õiguslike nõuete edaspidiseks ajakohastamiseks. See keskkond peaks soodustama Euroopa väikeste ja keskmise suurusega ettevõtjate, idufirmade ning üksikisikutest novaatorite ja teadlaste osalemist, parandades samal ajal nõuetele vastavust ja vältides selliste lahenduste turule laskmist, mis rikuvad andmekaitset ja IT-turvet käsitlevate liidu õigusaktide sätteid.


</Amend>
<Amend>Muudatusettepanek		<NumAm>9</NumAm>

<DocAmend>Ettepanek võtta vastu määrus</DocAmend>
<Article>Põhjendus 17</Article>
	

	Komisjoni ettepanek
	Muudatusettepanek

	(17)	Teenuseosutajad kasutavad määruse (EL) nr 910/2014 kohastes e-identimise süsteemides kättesaadavates isikutuvastusandmetes sisalduvaid identiteediandmeid, et ühendada teisest liikmesriigist pärit kasutajad selle kasutaja juriidilise identiteediga. Hoolimata eIDASe andmekogumi kasutamisest nõuab täpse vastavuse tagamine paljudel juhtudel siiski lisateavet kasutaja kohta ja konkreetseid kordumatuid identimismenetlusi riiklikul tasandil. Et toetada e-identimise vahendite jätkuvat kättesaadavust, peaks käesoleva määrusega nõudma, et liikmesriigid võtaksid konkreetseid meetmeid isiku õige vastavuse tagamiseks e-identimise protsessis. Samal põhjusel peaks käesoleva määrusega laiendama ka kohustuslikku miinimumteabe kogumit ning nõudma liidu õiguse kohase kordumatu ja püsiva elektroonilise tunnuse kasutamist juhtudel, kui kasutajat on vaja tema taotlusel kordumatult ja püsivalt õiguslikult identida.
	(17)	Teenuseosutajad kasutavad määruse (EL) nr 910/2014 kohastes e-identimise süsteemides kättesaadavates isikutuvastusandmetes sisalduvaid identiteediandmeid, et ühendada teisest liikmesriigist pärit kasutajad selle kasutaja juriidilise identiteediga. Hoolimata eIDASe andmekogumi kasutamisest nõuab täpse vastavuse tagamine paljudel juhtudel siiski lisateavet kasutaja kohta ja konkreetseid kordumatuid identimismenetlusi riiklikul tasandil. Et toetada e-identimise vahendite jätkuvat kättesaadavust, peaks käesoleva määrusega nõudma, et liikmesriigid võtaksid konkreetseid meetmeid isiku õige vastavuse tagamiseks e-identimise protsessis. Isikutuvastusandmete või isikutuvastusandmete kombinatsiooni kasutamine, sealhulgas liikmesriikide poolt välja antud või Euroopa digiidentiteeditasku loodud kordumatute ja püsivate tunnuste kasutamine on oluline tagamaks, et kasutaja identiteeti on võimalik kontrollida, eelkõige avalikus sektoris, ja juhul, kui see on nõutav liidu või liikmesriigi õigusega. Liikmesriigi õiguses peaks olema võimalik nõuda sektoripõhiste või tugineva isiku põhiste kordumatute ja püsivate tunnuste kasutamist. Euroopa digiidentiteeditasku peaks olema võimeline neid tunnuseid salvestama ja kasutaja nõudmisel avalikustama.


</Amend>
<Amend>Muudatusettepanek		<NumAm>10</NumAm>

<DocAmend>Ettepanek võtta vastu määrus</DocAmend>
<Article>Põhjendus 25</Article>
	

	Komisjoni ettepanek
	Muudatusettepanek

	(25)	Enamikul juhtudel ei ole kodanikel ja muudel elanikel turvalist ja kõrgetasemelist andmekaitset tagavat piiriülest võimalust vahetada digitaalselt sellist oma identiteediga seotud teavet nagu aadress, vanus ja kutsekvalifikatsioon, juhiload ja muud load ning makseandmed.
	(25)	Siseturul peab kodanikel olema võimalus vahetada piiriüleselt teavet oma identiteedi kohta. Enamikul juhtudel ei ole kodanikel ja muudel elanikel siiski turvalist ja kõrgetasemelist andmekaitset tagavat piiriülest võimalust vahetada digitaalselt sellist oma identiteediga seotud ametlikult sertifitseeritud teavet nagu aadress, vanus ja kutsekvalifikatsioon, juhiload ja muud load ning makseandmed. See võib kaasa tuua nende andmete edastamise vähem turvalisel ja vähem organiseeritud viisil.


</Amend>
<Amend>Muudatusettepanek		<NumAm>11</NumAm>

<DocAmend>Ettepanek võtta vastu määrus</DocAmend>
<Article>Põhjendus 29</Article>
	

	Komisjoni ettepanek
	Muudatusettepanek

	(29)	Euroopa digiidentiteeditasku peaks tehniliselt võimaldama atribuutide valikulist avalikustamist tuginevatele isikutele. See funktsioon peaks muutuma digitasku põhiomaduseks, mis suurendab mugavust ja isikuandmete kaitset, muu hulgas minimeerides isikuandmete töötlemist.
	(29)	Euroopa digiidentiteeditasku peaks tehniliselt võimaldama atribuutide valikulist avalikustamist tuginevatele isikutele turvalisel ja kasutajale mugaval viisil ning see peaks olema digitasku üks põhiomadusi ja -eeliseid. Samuti peaks ta tagama, et atribuute ei avalikustata isikutele, kes ei ole selliste atribuutide saamiseks registreeritud. See funktsioon peaks muutuma digitasku põhiomaduseks, mis suurendab mugavust ja isikuandmete kaitset, muu hulgas minimeerides isikuandmete töötlemist, eelkõige lõimprivaatsuse ja privaatsuse vaikesätetega seoses. Euroopa digiidentiteeditasku valideerimise mehhanismid, valikuline avalikustamine ja kasutajate autentimine internetipõhistele teenustele juurdepääsuks peaksid kaitsma eraelu puutumatust, takistades kasutaja jälgimist ja vastates eesmärgi piiritlemise põhimõttele, mis tähendab õigust varjunimele tagamaks, et kasutajat ei saa seostada mitme tugineva isikuga. Euroopa digiidentiteeditasku tehniline arhitektuur ja rakendamine peaksid olema täielikus kooskõlas määrusega (EL) 2016/679. Ühtlasi peaks digitasku detsentraliseeritus võimaldama atribuute ja tunnuseid ise allkirjastada ja tühistada.


</Amend>
<Amend>Muudatusettepanek		<NumAm>12</NumAm>

<DocAmend>Ettepanek võtta vastu määrus</DocAmend>
<Article>Põhjendus 29 a (uus)</Article>
	

	Komisjoni ettepanek
	Muudatusettepanek

	
	(29a)	Välja arvatud juhul, kui liidu või siseriikliku õiguse erieeskirjadega nõutakse, et kasutajad peavad end identima, peaks teenuste kasutamine varjunime all olema lubatud ning liikmesriigid ei tohiks seda piirata, näiteks kehtestades teenuseosutajatele üldise kohustuse piirata oma teenuste kasutamist varjunime all.


</Amend>
<Amend>Muudatusettepanek		<NumAm>13</NumAm>
<DocAmend>Ettepanek võtta vastu määrus</DocAmend>
<Article>Põhjendus 35</Article>
	

	Komisjoni ettepanek
	Muudatusettepanek

	(35)	Kvalifitseeritud usaldusteenuse osutajate sertifitseerimine peaks tagama õiguskindluse elektroonilistel registritel põhinevate kasutusjuhtumite puhul. See elektrooniliste registrite ja kvalifitseeritud elektrooniliste registrite usaldusteenus ning elektrooniliste registrite kvalifitseeritud usaldusteenuse osutajana sertifitseerimine ei tohiks mõjutada seda, et kasutusjuhud peavad vastama liidu õigusele või liidu õigusega kooskõlas olevatele siseriiklikele õigusaktidele. Isikuandmete töötlemisega seotud kasutusjuhud peavad olema kooskõlas määrusega (EL) 2016/679. Krüptovaraga seotud kasutusjuhud peaksid olema kooskõlas kõigi kohaldatavate finantseeskirjadega, näiteks finantsinstrumentide turgude direktiiviga23, makseteenuste direktiiviga24 ja tulevase krüptovaraturgude määrusega25.
	(35)	Kvalifitseeritud usaldusteenuse osutajate sertifitseerimine peaks tagama õiguskindluse elektroonilistel registritel põhinevate kasutusjuhtumite puhul. See elektrooniliste registrite ja kvalifitseeritud elektrooniliste registrite usaldusteenus ning elektrooniliste registrite kvalifitseeritud usaldusteenuse osutajana sertifitseerimine ei tohiks mõjutada seda, et kasutusjuhud peavad vastama liidu õigusele või liidu õigusega kooskõlas olevatele siseriiklikele õigusaktidele. Isikuandmete töötlemisega seotud kasutusjuhud peavad olema kooskõlas määrusega (EL) 2016/679. Krüptovaraga seotud kasutusjuhud peaksid olema kooskõlas kõigi kohaldatavate finantseeskirjadega, näiteks finantsinstrumentide turgude direktiiviga23, makseteenuste direktiiviga24, tulevase krüptovaraturgude määrusega25 ja rahaülekannete määrusega25a.

	_________________
	_________________

	23 Euroopa Parlamendi ja nõukogu 15. mai 2014. aasta direktiiv 2014/65/EL finantsinstrumentide turgude kohta ning millega muudetakse direktiive 2002/92/EÜ ja 2011/61/EL, EMPs kohaldatav tekst, ELT L 173, 12.6.2014, lk 349–496.
	23 Euroopa Parlamendi ja nõukogu 15. mai 2014. aasta direktiiv 2014/65/EL finantsinstrumentide turgude kohta ning millega muudetakse direktiive 2002/92/EÜ ja 2011/61/EL, EMPs kohaldatav tekst, ELT L 173, 12.6.2014, lk 349–496.

	24 Euroopa Parlamendi ja nõukogu 25. novembri 2015. aasta direktiiv (EL) 2015/2366 makseteenuste kohta siseturul, direktiivide 2002/65/EÜ, 2009/110/EÜ ning 2013/36/EL ja määruse (EL) nr 1093/2010 muutmise ning direktiivi 2007/64/EÜ kehtetuks tunnistamise kohta, ELT L 337, 23.12.2015, lk 35–127.
	24 Euroopa Parlamendi ja nõukogu 25. novembri 2015. aasta direktiiv (EL) 2015/2366 makseteenuste kohta siseturul, direktiivide 2002/65/EÜ, 2009/110/EÜ ning 2013/36/EL ja määruse (EL) nr 1093/2010 muutmise ning direktiivi 2007/64/EÜ kehtetuks tunnistamise kohta, ELT L 337, 23.12.2015, lk 35–127.

	25 Ettepanek võtta vastu Euroopa Parlamendi ja nõukogu määrus, mis käsitleb krüptovaraturge ja millega muudetakse direktiivi (EL) 2019/1937, COM(2020) 593 final.
	25 Ettepanek võtta vastu Euroopa Parlamendi ja nõukogu määrus, mis käsitleb krüptovaraturge ja millega muudetakse direktiivi (EL) 2019/1937, COM(2020) 593 final.

	
	25a Ettepanek võtta vastu Euroopa Parlamendi ja nõukogu määrus, mis käsitleb rahaülekannetes ja teatavates krüptovaraülekannetes edastatavat teavet (uuesti sõnastatud), 2021/0241(COD).


</Amend>
<Amend>Muudatusettepanek		<NumAm>14</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 3 – alapunkt i</Article>
<DocAmend2>Määrus (EL) nr 910/2014</DocAmend2>
<Article2>Artikkel 3 – lõige 1 – punkt 42</Article2>
	

	Komisjoni ettepanek
	Muudatusettepanek

	42)	„Euroopa digiidentiteeditasku“ – toode ja teenus, mis võimaldab kasutajal salvestada identiteediandmeid, volitusi ja atribuute, mis on seotud tema identiteediga, esitada neid taotluse korral tuginevatele isikutele ning kasutada neid autentimiseks nii veebis kui ka veebiväliselt teenuse jaoks kooskõlas artikliga 6a ning luua kvalifitseeritud e-allkirju ja e-templeid;
	42)	„Euroopa digiidentiteeditasku“ – e-identimise vahend, mis võimaldab kasutajal tema poolt kontrollitavas seadmes salvestada ja hallata identiteediandmeid, isikuandmete jagamiseks antud nõusoleku selgesõnalisi kinnitusi, volitusi ja atribuute, mis on seotud kasutaja identiteediga, esitada neid taotluse korral valikuliselt nõuetekohaselt registreeritud tuginevatele isikutele ning kasutada neid autentimiseks nii veebis kui ka veebiväliselt teenuse jaoks kooskõlas artikliga 6a ning luua kvalifitseeritud e-allkirju ja e-templeid;


</Amend>
<Amend>Muudatusettepanek		<NumAm>15</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 3 – alapunkt i</Article>
<DocAmend2>Määrus (EL) nr 910/2014</DocAmend2>
<Article2>Artikkel 3 – lõige 1 – punkt 43</Article2>
	

	Komisjoni ettepanek
	Muudatusettepanek

	43)	„atribuut“ – füüsilise või juriidilise isiku või üksuse tunnus, omadus või staatus elektroonilisel kujul;
	43)	„atribuut“ – füüsilise või juriidilise isiku või üksuse tunnuse, omaduse või staatuse elektrooniline esitus;


</Amend>
<Amend>Muudatusettepanek		<NumAm>16</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 3 – alapunkt i</Article>
<DocAmend2>Määrus (EL) nr 910/2014</DocAmend2>
<Article2>Artikkel 3 – lõige 1 – punkt 55</Article2>
	

	Komisjoni ettepanek
	Muudatusettepanek

	55)	„kordumatu identifitseerimine“ – protsess, mille käigus isiku identimisandmed või isiku identimise vahendid ühendatakse või seotakse samale isikule kuuluva olemasoleva kontoga.“
	55)	„identiteedi ühitamine“ – protsess, mille käigus isiku identimisandmed või isiku identimise vahendid ühendatakse või seotakse samale isikule kuuluva olemasoleva kontoga.“


</Amend>
<Amend>Muudatusettepanek		<NumAm>17</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 4</Article>
<DocAmend2>Määrus (EL) nr 910/2014</DocAmend2>
<Article2>Artikkel 5 – pealkiri</Article2>
	

	Komisjoni ettepanek
	Muudatusettepanek

	Varjunimed e-tehingute tegemisel
	Isikuandmete kaitse ning varjunimed e-tehingute tegemisel.


</Amend>
<Amend>Muudatusettepanek		<NumAm>18</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 4</Article>
<DocAmend2>Määrus (EL) nr 910/2014</DocAmend2>
<Article2>Artikkel 5 – lõik 1</Article2>
	

	Komisjoni ettepanek
	Muudatusettepanek

	Ilma et see piiraks siseriikliku õiguse kohast varjunimede õiguslikku toimet, ei keelata e-tehingute tegemisel varjunimede kasutamist.“;
	1.	Isikuandmeid töödeldakse kooskõlas määrustega (EL) 2016/679 ja (EL) 2018/1725 ning vajaduse korral direktiiviga 2002/58/EÜ, rakendades võimalikult väheste andmete kogumise, eesmärgi piiritlemise ning lõimitud ja vaikimisi andmekaitse põhimõtteid, eelkõige seoses tehniliste meetmetega käesoleva määruse ja koostalitlusvõime raamistiku rakendamiseks kooskõlas selle artikliga 12.

	
	2. 	Ilma et see piiraks siseriikliku õiguse kohast varjunimede õiguslikku toimet, lubatakse e-tehingute tegemisel varjunimede kasutamist. Kasutaja võib alati kasutada vabalt valitud varjunimesid kordumatu tunnuse asemel, kui liidu või siseriikliku õigusega ei nõuta kasutaja identifitseerimist.

	
	3. 	Tuginevad isikud teevad mõistlikke jõupingutusi, et võimaldada oma teenuste kasutamist ilma e-identimise ja autentimiseta.


</Amend>
<Amend>Muudatusettepanek		<NumAm>19</NumAm>
<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 7</Article>
<DocAmend2>Määrus (EL) nr 910/2014</DocAmend2>
<Article2>Artikkel 6a – lõige 3 – punkt b a (uus)</Article2>
	

	Komisjoni ettepanek
	Muudatusettepanek

	
	(ba)	teha teadlik otsus isikuandmete jagamise kohta tuginevate isikutega. See hõlmab tugineva isiku identimist, tuginevate isikute esitatud teabetaotluste täieliku või osalise tagasilükkamise võimalust, tehingute täielikku ajalugu.



</Amend>
<Amend>Muudatusettepanek		<NumAm>20</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 7</Article>
<DocAmend2>Määrus (EL) nr 910/2014</DocAmend2>
<Article2>Artikkel 6a – lõige 4 – punkt a – alapunkt 2</Article2>
	

	Komisjoni ettepanek
	Muudatusettepanek

	(2)	tuginevatele isikutele, et taotleda ja valideerida isiku identifitseerimisandmeid ja atribuutide elektroonilisi tõendeid;
	(2)	tuginevatele isikutele, et taotleda ja valideerida isiku identifitseerimisandmeid ja atribuutide elektroonilisi tõendeid kooskõlas määrusega (EL) 2016/679;


</Amend>
<Amend>Muudatusettepanek		<NumAm>21</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 7</Article>
<DocAmend2>Määrus (EL) nr 910/2014</DocAmend2>
<Article2>Artikkel 6a – lõige 4 – punkt a – alapunkt 2 a (uus)</Article2>
	

	Komisjoni ettepanek
	Muudatusettepanek

	
	(2a)	tuginevatele isikutele, et nad oleksid nõuetekohaselt kantud üldsusele kättesaadavasse nimekirja ja et nende teabetaotlused oleksid selles üldsusele kättesaadavas nimekirjas nähtavad;



</Amend>
<Amend>Muudatusettepanek		<NumAm>22</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 7</Article>
<DocAmend2>Määrus (EL) nr 910/2014</DocAmend2>
<Article2>Artikkel 6a – lõige 4 – punkt a – alapunkt 3</Article2>
	

	Komisjoni ettepanek
	Muudatusettepanek

	(3)	isiku identifitseerimisandmete, atribuutide elektrooniliste tõendite ja muude andmete, näiteks mandaatide esitamiseks tuginevatele isikutele kohalikus režiimis, mis ei nõua digitasku jaoks võrguühendust;
	(3)	isiku identifitseerimisandmete, näiteks mandaatide, atribuutide elektrooniliste tõendite või muude andmete esitamiseks tuginevatele isikutele kooskõlas määrusega (EL) 2016/679 kohalikus režiimis, mis ei nõua digitasku jaoks võrguühendust, ning kasutajale, et ta saaks teha teadliku otsuse isikuandmete jagamise kohta tuginevate isikutega, tagades samal ajal valikulise avalikustamise võimaluse; see esitus hõlmab tuginevate isikute esitatud teabetaotluste täielikku või osalist tagasilükkamist, tehingute täielikku ajalugu, võimalust võtta teabetaotluste kohta eelnevalt antud nõusolek tagasi ja teavet andmesubjekti õiguste kasutamise kohta;


</Amend>
<Amend>Muudatusettepanek		<NumAm>23</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 7</Article>
<DocAmend2>Määrus (EL) nr 910/2014</DocAmend2>
<Article2>Artikkel 6a – lõige 4 – punkt b</Article2>
	

	Komisjoni ettepanek
	Muudatusettepanek

	(b)	tagada, et atribuutide kvalifitseeritud tõendeid väljastavad usaldusteenuse osutajad ei saa nende atribuutide kasutamise kohta mingit teavet;
	(b)	tagada, et kvalifitseeritud ja kvalifitseerimata elektrooniliste atribuutide tõendite pakkujatel ei ole tehnoloogiliselt võimalik saada nende atribuutide kasutamise kohta mingit teavet;


</Amend>
<Amend>Muudatusettepanek		<NumAm>24</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 7</Article>
<DocAmend2>Määrus (EL) nr 910/2014</DocAmend2>
<Article2>Artikkel 6a – lõige 4 – punkt e</Article2>
	

	Komisjoni ettepanek
	Muudatusettepanek

	(e)	tagada, et artikli 12 lõike 4 punktis d osutatud isikutuvastamisandmed tähistavad üheselt ja püsivalt sellega seotud füüsilist või juriidilist isikut.
	(e)	tagada, et artikli 12 lõike 4 punktis d osutatud isikutuvastusandmed tähistavad üheselt füüsilist või juriidilist isikut ja viide neile andmetele on eri tuginevate isikute puhul erinev, kui seda on seadusega nõutud;


</Amend>
<Amend>Muudatusettepanek		<NumAm>25</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 7</Article>
<DocAmend2>Määrus (EL) nr 910/2014</DocAmend2>
<Article2>Artikkel 6a – lõige 4 – punkt e a (uus)</Article2>
	

	Komisjoni ettepanek
	Muudatusettepanek

	
	(ea)	võimaldada kasutajal saada loetavas vormingus juurdepääs isikutuvastusandmete või atribuutide elektrooniliste tõenditega seotud selliste toimingute, tehingute või nende kasutusviiside loetelule, milleks kasutaja on loa andnud;


</Amend>
<Amend>Muudatusettepanek		<NumAm>26</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 7</Article>
<DocAmend2>Määrus (EL) nr 910/2014</DocAmend2>
<Article2>Artikkel 6a – lõige 4 – punkt e b (uus)</Article2>
	

	Komisjoni ettepanek
	Muudatusettepanek

	
	(eb)	võimaldada kasutajal edastada Euroopa digiidentiteeditasku andmeid ning blokeerida neile juurdepääs turvarikkumise korral, võimaldades andmete peatamist, tühistamist või tagasivõtmist;


</Amend>
<Amend>Muudatusettepanek		<NumAm>27</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 7</Article>
<DocAmend2>Määrus (EL) nr 910/2014</DocAmend2>
<Article2>Artikkel 6a – lõige 4 a (uus)</Article2>
	

	Komisjoni ettepanek
	Muudatusettepanek

	
	4a.	Tuginevate isikute ahela korral ei saa vahendajad teavet tehingu sisu kohta.


</Amend>
<Amend>Muudatusettepanek		<NumAm>28</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 7</Article>
<DocAmend2>Määrus (EL) nr 910/2014</DocAmend2>
<Article2>Artikkel 6a – lõige 7</Article2>
	

	Komisjoni ettepanek
	Muudatusettepanek

	7.	Kasutajal on Euroopa digiidentiteeditasku üle täielik kontroll. Euroopa digiidentiteeditasku väljastaja ei kogu digitasku kasutamise kohta teavet, mis ei ole vajalik teenuse osutamiseks, ega ühenda isikutuvastusandmeid ja muid Euroopa digiidentiteeditasku kasutamisega seotud või salvestatud isikuandmeid isikuandmetega, mis pärinevad selle väljastaja pakutavatest muudest teenustest või kolmandate isikute pakutavatest teenustest, mis ei ole vajalikud teenuse osutamiseks, välja arvatud juhul, kui kasutaja on seda sõnaselgelt taotlenud. Euroopa digiidentiteeditaskute pakkumisega seotud isikuandmeid hoitakse füüsiliselt ja loogiliselt lahus kõigist muudest säilitatavatest andmetest. Kui Euroopa digiidentiteeditaskuid pakuvad eraõiguslikud isikud vastavalt lõike 1 punktidele b–c, kohaldatakse artikli 45f lõike 4 sätteid mutatis mutandis.
	7.	Euroopa digiidentiteeditasku tehnilise raamistiku suhtes kohaldatakse järgmisi põhimõtteid:

	
	a) 	Kasutajal on Euroopa digiidentiteeditasku ja kasutaja andmete, kaasa arvatud enesesertifitseerimise üle täielik kontroll.

	
	b) 	Euroopa digiidentiteeditasku kasutab identiteediarhitektuuri jaoks detsentraliseeritud elemente.

	
	c) 	Euroopa digiidentiteeditaskus sisalduvaid e-identimise vahendeid, atribuute ja sertifikaate säilitatakse turvaliselt ja eranditult kasutaja kontrollitavates seadmetes, välja arvatud juhul, kui kasutaja annab vabatahtliku nõusoleku salvestamiseks kolmandate isikute seadmetes või pilvepõhiseks lahenduseks.

	
	d) 	Euroopa digiidentiteeditasku pakub krüptograafiliselt kontrollitavaid mandaate.

	
	e) 	Euroopa digiidentiteeditasku võimaldab kasutaja ja tuginevate isikute vahelist turvalist ühendust.

	
	f) 	Euroopa digiidentiteeditasku tehniline arhitektuur takistab Euroopa digiidentiteeditasku väljastajat, liikmesriiki või mis tahes muid isikuid kogumast või saamast e-identimise vahendeid, atribuute, Euroopa digiidentiteeditaskus sisalduvaid e-dokumente ja teavet selle kohta, kuidas kasutaja taskut kasutab, välja arvatud juhul, kui seda taotleb kasutaja, kes kasutab enda kontrollitavaid seadmeid. Euroopa digiidentiteeditasku kaudu toimuv teabevahetus ei tohi viia selleni, et atribuutide elektrooniliste tõendite pakkujad oleksid võimelised tehinguid või kasutajakäitumist jälgima, seostama, vastavusse viima või muul viisil nende kohta teavet saama.

	
	g) 	Kordumatuid ja püsivaid tunnuseid ei tehta tuginevatele isikutele kättesaadavaks muudel juhtudel kui need, kus kasutaja identifitseerimist nõutakse liidu või siseriikliku õigusega.

	
	h) 	Liikmesriigid tagavad, et asjakohane teave Euroopa digiidentiteeditasku kohta on üldsusele kättesaadav.

	
	i) 	Euroopa digiidentiteeditaskute pakkumisega seotud isikuandmeid hoitakse füüsiliselt ja loogiliselt lahus kõigist muudest säilitatavatest andmetest.

	
	j) 	Kui Euroopa digiidentiteeditaskuid pakuvad eraõiguslikud isikud vastavalt lõike 1 punktidele b–c, kohaldatakse artikli 45f lõike 4 sätteid mutatis mutandis.

	
	k)	Kui atribuutide tõendamiseks ei ole vaja kasutajat identifitseerida, teostatakse ainult nullteadmuse tõendamine.

	
	l) 	Euroopa digiidentiteeditasku väljastaja on Euroopa digiidentiteeditaskus hoitavate isikuandmete töötlemise puhul määruse (EL) 2016/679 tähenduses vastutav töötleja.

	
	m) 	Euroopa digiidentiteeditasku loob kaebuste esitamise mehhanismi, mis võimaldab kasutajatel otse teavitada käesoleva määruse kohast järelevalveasutust ja määruse (EL) 2016/679 alusel loodud järelevalveasutusi, kui tuginev isik taotleb ebaproportsionaalset hulka andmeid, mis ei ole kooskõlas nende andmete registreeritud kavandatud kasutusega.


</Amend>
<Amend>Muudatusettepanek		<NumAm>29</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 7</Article>
<DocAmend2>Määrus (EL) nr 910/2014</DocAmend2>
<Article2>Artikkel 6a – lõige 7 a (uus)</Article2>
	

	Komisjoni ettepanek
	Muudatusettepanek

	
	7a.	Euroopa digiidentiteeditasku kasutamine ei ole tingimuseks füüsiliste isikute juurdepääsul avalikele ja erateenustele, digiplatvormidele määruse (EL) XXX/XXX [digiteenuste õigusakt] tähenduses ja tööturule.

	
	Euroopa digiidentiteeditaskute kasutamine on vabatahtlik, seda pakutakse tasuta ja see ei põhjusta ühelgi juhul mingit diskrimineerimist.

	
	Füüsilised isikud ei tohi sattuda Euroopa digiidentiteeditasku mittekasutamise tõttu ebasoodsasse olukorda.


</Amend>
<Amend>Muudatusettepanek		<NumAm>30</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 12</Article>
<DocAmend2>Määrus (EL) nr 910/2014</DocAmend2>
<Article2>Artikkel 11 a – pealkiri</Article2>
	

	Komisjoni ettepanek
	Muudatusettepanek

	Kordumatu identifitseerimine
	Identiteedi ühitamine


</Amend>
<Amend>Muudatusettepanek		<NumAm>31</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 12</Article>
<DocAmend2>Määrus (EL) nr 910/2014</DocAmend2>
<Article2>Artikkel 11 a – lõige 1</Article2>
	

	Komisjoni ettepanek
	Muudatusettepanek

	1.	Kui teavitatud e-identimise vahendeid ja Euroopa digiidentiteeditaskuid kasutatakse autentimiseks, tagavad liikmesriigid kordumatu identifitseerimise.
	1.	Kui teavitatud e-identimise vahendeid ja Euroopa digiidentiteeditaskuid kasutatakse e-identimiseks, tagavad liikmesriigid identiteedi ühitamise.


</Amend>
<Amend>Muudatusettepanek		<NumAm>32</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 12</Article>
<DocAmend2>Määrus (EL) nr 910/2014</DocAmend2>
<Article2>Artikkel 11 a – lõige 2</Article2>
	

	Komisjoni ettepanek
	Muudatusettepanek

	2.	Käesoleva määruse kohaldamisel lisavad liikmesriigid artikli 12 lõike 4 punktis d osutatud minimaalse hulga isikutuvastamisandmete hulka kordumatu ja püsiva identifikaatori kooskõlas liidu õigusega, et kasutaja tema taotluse korral identida, kui kasutaja identifitseerimine on seadusega nõutav.
	2.	Kasutaja identimiseks tema taotluse korral juhtudel, kui kasutaja identimine on seadusega nõutav, esitatakse kordumatud ja püsivad tunnused, mille on välja andnud liikmesriigid või mille on loonud Euroopa digiidentiteeditaskud, koos artikli 12 lõike 4 punktis d osutatud minimaalse hulga isikutuvastusandmetega. Liikmesriigid võivad nõuda, et kordumatud ja püsivad tunnused oleksid sektoripõhised või tugineva isiku põhised, kui need idendivad kasutaja kogu liidus.


</Amend>
<Amend>Muudatusettepanek		<NumAm>33</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 13 – alapunkt b</Article>
<DocAmend2>Määrus (EL) nr 910/2014</DocAmend2>
<Article2>Artikkel 12 – lõige 4 – punkt d</Article2>
	

	Komisjoni ettepanek
	Muudatusettepanek

	d)	viide minimaalsele hulgale isikutuvastamisandmetele, mida on vaja füüsilise või juriidilise isiku kordumatuks ja püsivaks tähistamiseks;“;
	d)	viide e-identimise süsteemidest kättesaadavale hulgale isikutuvastusandmetele, mida on vaja füüsilise või juriidilise isiku kordumatuks tähistamiseks;


</Amend>
<Amend>Muudatusettepanek		<NumAm>34</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 20 – alapunkt a – alapunkt 2</Article>
<DocAmend2>Määrus (EL) nr 910/2014</DocAmend2>
<Article2>Artikkel 17 – lõige 4 – punkt f</Article2>
	

	Komisjoni ettepanek
	Muudatusettepanek

	f)	teha koostööd määruse (EL) 2016/679 alusel loodud andmekaitseasutustega, eelkõige teavitades neid põhjendamatu viivituseta kvalifitseeritud usaldusteenuse osutajate auditite tulemustest, kui isikuandmete kaitse eeskirju on rikutud, ja turvarikkumistest, mis kujutavad endast isikuandmetega seotud rikkumisi;“;
	f)	teha koostööd määruse (EL) 2016/679 alusel loodud andmekaitseasutustega, eelkõige teavitades neid põhjendamatu viivituseta kvalifitseeritud usaldusteenuse osutajate auditite tulemustest, kui on tõendeid, et isikuandmete kaitse eeskirju on rikutud, ja turvarikkumistest, mis võivad endast kujutada isikuandmetega seotud rikkumisi, või kahtlustest selliste rikkumiste esinemise kohta, millest ta on oma ülesannete täitmisel teada saanud, ilma et see piiraks määruse (EL) 2016/679 kohaldamist.


</Amend>
<Amend>Muudatusettepanek		<NumAm>35</NumAm>

<DocAmend>Ettepanek võtta vastu määrus</DocAmend>
<Article>Artikkel 1 – lõik 1 – punkt 22 – alapunkt b</Article>
<DocAmend2>Määrus (EL) nr 910/2014</DocAmend2>
<Article2>Artikkel 20 – lõige 2</Article2>
	

	Komisjoni ettepanek
	Muudatusettepanek

	Kui isikuandmete kaitse eeskirju on ilmselt rikutud, teavitab järelevalveasutus määruse (EL) 2016/679 kohaselt järelevalveasutusi auditite tulemustest.;
	Ilma et see piiraks vastutavate töötlejate või volitatud töötlejate määrusest (EL) 2016/679 tulenevaid mis tahes täiendavaid kohustusi, teavitab järelevalveasutus juhul, kui on põhjust arvata, et andmekaitse-eeskirju on rikutud, põhjendamatu viivituseta määruse (EL) 2016/679 kohaselt järelevalveasutusi ning Euroopa digiidentiteeditasku väljastajat ja vastutavat töötlejat ning esitab auditite tulemused niipea, kui need on kättesaadavad.


</Amend>




</RepeatBlock-Amend>

